आकाश अम्बानी
आकाश मुकेश अंबानी (जन्म 23 अक्टूबर 1991) एक भारतीय व्यापारी हैं, जो एक 5 जी सेवा प्रदाता कंपनी जियो के रणनीति के प्रमुख हैं। ये रिलायंस इंडस्ट्रीज़ लिमिटेड (आरआईएल) के प्रबंध निदेशक व चेयरमैन मुकेश अंबानी और रिलायंस फाउंडेशन की संस्थापक नीता अम्बानी के बड़े बेटे हैं। 28 जून 2022, को आकाश अंबानी को रिलायंस जियो के बोर्ड का चेयरमैन बनाया गया है । उन्हें यह कमान उनके पिता मुकेश अंबानी के चेयरमैन पद से इस्तीफा देने के बाद मिली है। साल 2014 में उन्हें रिलायंस रिटेल और जियो की निदेशक समिति में शामिल किया गया था. आकाश ने साल 2015 में अपनी बहन ईशा अंबानी के साथ मिलकर भारत में जियो की 4 जी सर्विस की शुरुआत की थी। जियो 4जी इको सिस्टम को खड़ा करने का श्रेय काफी हद तक आकाश अंबानी को जाता है। 2020 में आकाश अंबानी को सफल युवा उद्यमियों की फॉर्च्यून ‘40 अंडर 40’ की लिस्ट में शामिल किया गया था।